בס"ד. כסליו תשפ"ב. נפש הפרשה וישלח

מי את דבורה – מינקת רבקה. ?

(**1) ספר בראשית פרק לה**

(ח) וַתָּמָת דְּבֹרָה מֵינֶקֶת רִבְקָה וַתִּקָּבֵר מִתַּחַת לְבֵית אֵל תַּחַת הָאַלּוֹן וַיִּקְרָא שְׁמוֹ אַלּוֹן בָּכוּת:

(ט) וַיֵּרָא אֱלֹהִים אֶל יַעֲקֹב עוֹד בְּבֹאוֹ מִפַּדַּן אֲרָם וַיְבָרֶךְ אֹתוֹ:

רש"י על בראשית פרק לה פסוק ט

ויברך אתו - ברכת אבלים (ב"ר):

**ספר בראשית פרק כד**

(נח) וַיִּקְרְאוּ לְרִבְקָה וַיֹּאמְרוּ אֵלֶיהָ הֲתֵלְכִי עִם הָאִישׁ הַזֶּה וַתֹּאמֶר **אֵלֵךְ:** (נט) וַיְשַׁלְּחוּ אֶת רִבְקָה אֲחֹתָם **וְאֶת מֵנִקְתָּהּ** וְאֶת עֶבֶד אַבְרָהָם וְאֶת אֲנָשָׁיו:

פסיקתא זוטרתא (לקח טוב) בראשית פרשת חיי שרה פרק כד

) וישלחו את רבקה אחותם ואת מנקתה. זו דבורה, שנאמר ותמת דבורה מינקת רבקה (בראשית לה ח):

**תרגום יונתן על בראשית פרק כד פסוק נט**

(נט) ואלויו ית רבקה אחתהום וית **פדגוותה** וית עבדא דאברהם וית גוברוי:

**שכל טוב (בובר) בראשית פרשת וישלח פרק לה**

ותמת דבורה מינקת רבקה. ומהיכן נמצאת דבורה עם יעקב, והכתיב כי במקלי עברתי את הירדן הזה (בראשית לב יא), **אלא מלמד ששלחתה רבקה להביא את יעקב**, כדכתיב ושלחתי ולקחתיך משם (שם כז מה), **ואירעה אסון בדרך ומתה בבית אל**, ובא הכתוב ופירש מי היתה דבורה, שעד עכשיו לא נודע לנו שמה, אלא סתם כתיב וישלחו את רבקה אחותם ואת מניקתה (שם כד נט):

**רש"י על בראשית פרק לה פסוק ח**

(ח) **ותמת דבורה** - מה ענין דבורה בבית יעקב אלא לפי שאמרה רבקה ליעקב ושלחתי ולקחתיך משם שלחה דבורה אצלו לפדן ארם לצאת משם ומתה בדרך מדברי רבי משה הדרשן למדתיה:

 מתחת לבית אל - העיר יושבת בהר ונקברה ברגלי ההר:

**תורת משה בראשית פרק לו**

ונבא אל המכוון בעזה"י כי היו פה עם יעקב נשי יעקב הם כלותיה ובני יעקב שהם בני בניה כולם שמעו תמיד יעקב מספר צדקתה וחסידותה וקדושתה והיו כולם מצפים לראות פניה ולהכיר אשה קדושה כזאת, והנה פתאום נכזבה תוחלתם כי בא בשורה כי מתה ולא הי' אפשר ליעקב להמשיל להם משל בהספידו מי דומה לאשה כזו ולא הי' יכול להלהיב לבבם ולעוררם, גם כי טוב למעט בסיפור הספידה שלא לבא לידי גנותו של עשו עי"ז, ע"כ הזמין הקדוש ברוך הוא הצדקת המינקת שהיתה ג"כ מופלאה בחסידות אבל פשיטא שלא הגיעה לקרסולי רבקה, ועכ"פ הראה לבניו שהם בני בניה של רבקה ולנשיו שהן כלותיה, ראו ושפטו לפי ערך המינקת הזאת מה היתה הגבירה, ומפני כן הזמין הקדוש ברוך הוא המינקת לכאן. ויען כי רגלוהי דבר נש אינון ערבין בי' (סוכה נ"ג ע"א), ומפרשי' דמראשית כזאת נגזר איזה מקום ראוי לקבורתו של זה והיתה מקום קברה של דבורה מוכן מאז ומעולם תחת האלון הזה, **והקב"ה רצה שע"י הספד של דבורה ירבה כבוד רבקה בחמום ההספד, ע"כ ציוה לו הקדוש ברוך הוא עלה בית אל ושב שם כי ידע שם מקום מיתת דבורה ושם יגיע בשורת רבקה ויוספדו שניהם בחימום ההוא.**

**שיר מעון בראשית פרק לה**

(ח) ותמת דבורה מינקת רבקה ותקבר מתחת לבית אל תחת האלון ויקרא שמו אלון בכות. הנה קרא אותו יעקב אלון בכות לעורר בזה שיבכו ויספדו אותה כי היא היתה צדקת, וקשה אצל רחל כתיב (לקמן כ') ויצב יעקב מצבה על קבורתה היא מצבת קבורת רחל עד היום, ולא קרא אותה מצבת בכות כדי לעורר בני אדם לבכי'. וי"ל דרך העולם אם אדם שמכירין אותו ויש להם רגילות והתחברות עמו אוהבים אותו ושמחים בשמחתו ומצטערים בצערו ובפרט אם הוא צדיק וכשר, ובמיתתו הם מספידין אותו מעצמם ומקוננין עליו אף בלי התעוררות, וזה הי' אצל רחל אמנו שהי' מכירין אותה ושמעו וידעו ממנה, וצדקתה וטובתה מפורסם לדור דור, לכן לא עשה יעקב דבר כדי לעורר הבכי ומספד, **אבל דבורה מינקת רבקה שבאה עתה מבאר שבע לקרא ליעקב שיחזור לבית אביו ולא הי' שום אדם מכירה ולא שמעו ממנה מאומה בארץ מרחקים הזאת אבל באמת היתה ראוי' לכך כי היתה צדקת, לכן קרא שמה אלון בכות כדי לעורר המספד כאשר ראוי לה.**

**אברבנאל שופטים פרק ד**

היא יושבת תחת תומר וגו'. אחז"ל התומר נקראת תומר דבורה לפי שנקברה שם דבורה מנקת רבקה, כתוב כאן בין הרמה בין ביתאל וכתוב להלן ותקבר מתחת לביתאל. ותרגם יונתן והיא יתבא בקרתא בעטרות דבורה מתפרנסה מן דילה ולה דקלין ביריחו ופרדסין ברמתא וכו'.

**הדר זקנים בראשית פרק לה**

ותמת דבורה. מדרש מה שכתוב והיא יושבת תחת תומר דבורה זה אלון דבורה מנקת רבקה:

 **מסירות נפשה. הרבנית דבורה לאה אלטשולר. – בת האדמו"ר הזקן**

בשנת תקנ"ב התעורר קיטרוג גדול למעלה על אדמו"ר הזקן ושיטתו בהפצת תורת החסידות, והוא היה זקוק למליצי יושר ולמעוררי רחמים, ולצורך כך הוא שלח שלוחים מיוחדים ל"אהלי קודש" של מורנו הבעש"ט והרב המגיד ממזריטש.

במוצאי שבת סליחות, סוף שנת תקנ"ב, קרא רבנו הזקן אליו אחדים מקשישי התלמידים וסיפר להם על המצב הרציני של הקטרוג, וכי יש לו יסוד לחשוב שבראש השנה הבא - תקנ"ג - יעבירו המקטרגים את קטרוגם מהחסידות - עליו. רבנו הזקן ביקש מהם לעורר רחמים וכן לעשות סדר כיצד לעזור לבנו אדמו"ר האמצעי, בהנהגת והנהלת החסידם ועניני החסידות.

לכששמעה את כל מה שמסר אביה לקומץ תלמידיו, החליטה להחליף את אביה, וחשבה כיצד לבצע זאת.

בערב ראש השנה אחרי תפילת מנחה, נכנסה הרבנית דבורה לאה לבית המדרש של המנין הקטן, בו נכחו בני 'בית רבי' ויחידי סגולה מבין התלמידים שהיו שקועים אותה שעה באמירת תהלים. הרבנית דבורה לאה ניגשה אל ארון הקודש, פתחה את דלתותיו והכריזה: "כל הקהל, הנכם עדים שבפני ספרי התורה הקדושים, אני מקבלת על עצמי בדעה צלולה באלה ובשבועה, שאני דבורה לאה בת שטערנא מחליפה את אבי רבי שניאור זלמן בן רבקה, שהוא ישאר בחיים".

בערב ראש השנה אחרי תפילת מנחה, העמידה הרבנית שלושה חסידים[1] כבית דין והודיעה כי הינם עדים שהיא מקבלת על עצמה בדיעה צלולה ובאלה ובשבועה, שאני דבורה לאה בת שטערנא מחליפה את אבי רבי שניאור זלמן בן רבקה, שהוא ישאר בחיים.

בליל א' ד ראש השנה אחרי התפילה, יצא רבנו הזקן ושאל היכן נמצאת דבורה לאה. כשראה אותה התחיל לומר לה "לשנה.." הוא הספיק לומר רק את המילה "לשנה", והרבנית דבורה לאה קפצה ואמרה: "לשנה טובה תכתב ותחתם, אבא, אל תדבר..." ולא נתנה לו לסיים את ברכתו.

למחרת, ביום השני של ראש השנה, אמר רבנו הזקן חסידות עד הבדלה. אחרי הבדלה קרא לבתו דבורה לאה ולבעלה רבי שלום שכנא לחדרו (והיא היתה שם כל הלילה[2]).

ביום שני של ראש השנה חלתה הרבנית דבורה לאה, ולמחרת בצום גדליה - ג' תשרי תקנ"ג - (בבוקר הלכה לטבול במקוה ובאמצע היום[3]) נסתלקה לעולמה כשהיא בדעה צלולה עד הרגע האחרון, ונטמנה בבית העלמין שבליאזנא.

בקשתה האחרונה מאביה הייתה, שיחנך וידריך את בנה יחידה - לימים אדמו"ר הצמח צדק.